«ΕΥΡΙΠΙΔΕΙΑ 2023»

ΚΥΡΙΑΚΗ 14/05/2023 & ΩΡΑ 17:00

ΑΘΛ.ΚΕΝΤΡΟ «Ν.ΠΕΡΚΙΖΑΣ»

Πριν συμπληρώσετε τα πεδία της φόρμας εγγραφής παρακαλούμε να διαβάσετε τις απαραίτητες πληροφορίες :

1. Ο κάθε μαθητής/μαθήτρια της Ε’ & ΣΤ τάξης μπορεί να δηλώσει ένα μόνο αγώνισμα, από τα παρακάτω: Ταχύτητα 60μ., Αντοχή 400μ., Άλμα σε μήκος, Παιδικό ακόντιο (vortex).

2. Η συμμετοχή στο αγώνισμα της σκυταλοδρομίας (4 χ 50 ) θα δηλώνεται αποκλειστικά και μόνο από τον Διευθυντή ή τον Καθηγητή Φυσικής Αγωγής του Σχολείου.

3. Οι ηλεκτρονικές δηλώσεις συμμετοχής θα γίνονται δεκτές μέχρι την Πέμπτη 11/05/2023 μέσω του συνδέσμου <https://evest.gr/entries/index.php/chalandri-registration2>. Καμία άλλη εγγραφή δεν θα γίνεται δεκτή από την Οργανωτική Επιτροπή του Αγώνα. Σε καμία περίπτωση δεν θα γίνονται νέες εγγραφές την ημέρα του Αγώνα.

4. Ο/Η μαθητής / τρια πρέπει να προσέλθει στις αθλητικές εγκαταστάσεις την ημέρα των αγώνων στις 16:00, για να επιβεβαιώσει τη συμμετοχή του στη γραμματεία του αγωνίσματος και να παραλάβει τον αριθμό συμμετοχής του.

5. Ο/Η μαθητής /τρια πρέπει να βρίσκεται 60’ λεπτά πριν την έναρξη του αγωνίσματος στο γήπεδο του Στίβου του Αθλητικού Κέντρου «Ν.Πέρκιζας», σύμφωνα με το αγωνιστικό πρόγραμμα και να έχει καταναλώσει το τελευταίο του γεύμα 2,5 ώρες πριν.

6. Η μεταφορά των μαθητών/τριων στην αγωνιστική εγκατάσταση, καθώς και η αποχώρησή τους γίνεται με αποκλειστική ευθύνη των γονέων/κηδεμόνων, όπως επίσης και η παραμονή τους εκτός των οριοθετημένων χώρων που έχουν οριστεί από τη διοργάνωση (αγωνιστικός χώρος στίβου-χώρος αναμονής αθλητών)

7. Ο/Η μαθητής/τρια πρέπει να φοράει αθλητικά παπούτσια και αθλητική περιβολή (φόρμα ή σορτς και μπλουζάκι). Δεν επιτρέπεται η χρήση ειδικών παπουτσιών στίβου (spikes).

8. Για τη διευκόλυνση των μαθητών/τριων που θα λάβουν μέρος στους αγώνες , θα υπάρχουν πινακίδες σήμανσης και θα γίνονται αναγγελίες από τα μεγάφωνα ανά τακτά χρονικά διαστήματα.

9. Δεν θα επιτραπεί η είσοδος στον αγωνιστικό χώρο, στους Κ.Φ.Α των σχολείων καθώς και σε γονείς ή συνοδούς των μαθητών/τριών. Επιτρέπεται η παραμονή θεατών στις κερκίδες σύμφωνα με τα εκάστοτε υγειονομικά πρωτόκολλα.

10. Η διοργανώτρια αρχή θα παρέχει ιατρό καθ' όλη τη διάρκεια της διοργάνωσης, o οποίος θα βρίσκεται σε εμφανές σημείο εντός της αγωνιστικής εγκατάστασης. Επίσης θα υπάρχει ασθενοφόρο για άμεση βοήθεια ή μεταφορά μαθητή/τριας σε νοσοκομείο.

*Καλή Επιτυχία*